b'\n_START_ARTICLE_\nMatev\xc5\xbe Kra\xc4\x8dman\n_START_SECTION_\n\xc5\xbdivljenje in delo\n_START_PARAGRAPH_\nKra\xc4\x8dman se je rodil na Sapu pri \xc5\xa0marju, ki sta bili tedaj \xc5\xa1e lo\xc4\x8deni naselji. Okrog leta 1790 je postal v \xc5\xa0marju organist in cerkovnik. Leta 1793 je za\xc4\x8del pou\xc4\x8devati, vendar so ga \xc5\xbee naslednje leto odpustili. Kasneje je \xc5\xbeivel in u\xc4\x8dil v Kostanjevici. Leta 1804 je znova za\xc4\x8del pou\xc4\x8devati v \xc5\xa0marjah in tam u\xc4\x8dil do leta 1847._NEWLINE_Kra\xc4\x8dman je bil znan kot\xc2\xa0\xc2\xbb\xc5\xa1marski \xc5\xa1olma\xc5\xa1ter\xc2\xab, ljudski pesnik. Njegove pesmi, ki jih je mnogokrat zlagal kar sproti, iz glave, so bile preproste in v\xc5\xa1e\xc4\x8dne preprostemu ljudstvu. Mnoge so ponarodele. Njegova najbolj znana pesem je \xc5\xa0marski \xc5\xa1olma\xc5\xa1ter, avtobiografska pesem, posve\xc4\x8dena prezgodaj umrlima sinu Franceljnu in h\xc4\x8derki Manci.'